Roger Beaussart

**Henri Roger Marie Beaussart** (1879–1952) er en fransk katolsk prelat, og hjelpebiskop i Paris fra 1935 til 1945.
## Liv og virke
### Bakgrunn
Roger Beaussart var sønn av Léon Beaussart, sjefredaktør for den konservative avisen *[[Le Vosgien]]*, og av Louise Chateignier.
### Prest
Han var student ved Notre-Dames kor før han ble ordinert til prest for bispedømmet Paris den 19. desember 1903. Deretter tjente han i 22 år som underprefekt og deretter prefekt for filosofi ved Collége Stanislas. Han ble deretter etablissementets første aumonier i 1913 og tjenestegjorde deretter i hjelpesykehuset som ble etablert i bygningene under første verdenskrig. I 1925 ble han utnevnt til sogneprest i *Saint-Jacques-du-Haut-Pas* og returnerte deretter til Collége Stanislas for å bli dets direktør (1928-1932). Deretter ble han generalvikar, og erkediakon i *Saint-Denis* før han ble hjelpebiskop i 1935. 

Siden sin tid ved Stanislas-kollegiets stod han nær Raïssa og Jacques Maritain og Vladimir Ghika, og var med om grunnleggelsen av * Groupe d'études thomistes* (1925).

I 1933  var han attaché ved undertegelsen konkordatet mellom Den hellige stol og Tyskland.

### Hjelpebiskop i Paris
Han ble 19. juni 1935 utnevnt til hjelpebiskop av Paris og titulærbiskop av *Elatea*. Den 9. oktober samme år ble han bispeviet av Paris' erkebiskop, kardinal Jean Verdier P.S.S.; medkonsekrerende vat biskop Pierre-André-Charles Petit de Julleville av Dijon, og biskop Georges-Eugène-Emile Choquet av Langres. 

Ifølge Michèle Cointet utmerket biskop Beaussart seg før andre verdenskrig i uoffisielle diplomatiske oppdrag knyttet til hans ønske om en tilnærming mellom Pavestolen og Tyskland møtte han Franz von Papen, ambassadør i Wien, i 1938. I 1939 ble han sendt av den franske regjeringen i Spania for å få gjenopprettet forbindelser mellom generalissimo Franco og det spanske episkopat. Han er også leder av forskjellige sendeferder til Ungarn og Romania.

Som hjelpebiskop av Paris fra 1935 til 1945 ble han valgt til kapitularvikar i 1940 etter kardinal Jean Verdiers død, noe som førte til at han ledet en patriotisk prosesjon til Notre-Dame den 19. mai 1940  med deltakelse av regjeringssjefen og mange regjeringsmedlemmer. Han ble utnevnt til medlem av ungdomskommisjonen til Vichy-regjeringens Nasjonale Råd (*[[Conseil national (Vichy)|Conseil national]]*), fikk mandat av forsamlingen av kardinaler og erkebiskoper i Frankrike til å motsette seg planen om én enkelt ungdomsbevegelse, og deretter utpekt av Emmanuel Suhard, erkebiskop av Paris, for å erstatte ham i *Conseil national*. 

I mai 1943 tilbød han seg å reise til Vatikanet, og der gjorde hva han kunne for å viderføre sitt prosjekt for å få bedret forholdene mellom den romerske kurie og tyskerne.

Den 10. desember 1943 gav pave Pius XII ham tittelen som titulærerkebiskop av *Mocisso*. 

Ved frigjøringen av Paris i august 1944 representerte han kardinal Suhard overfor de nye myndighetene, fordi Suhard, som rett før under begravelsen av Vichy-politikeren Philippe Henriot hadde bedt bønn om absolusjon (et normalt innslag i katolske requiemmesser), var *[[persona non grata]]* hos general de Gaulle.

### Tvunget til fratreden
Roger Beaussart stod på listen over tolv mistenkte biskoper, opprettet av den franske komité for nasjonal frigjøring i september 1943, men var ikke lenger medtatt på den i juli 1944. Etter en avtale mellom pave Pius XII og general de Gaulle ble han en av de fire biskopene i Frankrike som ble avskjediget fra sine embeder på slutten av andre verdenskrig; de andre var Henri-Édouard Dutoit, biskop av Arras, François-Louis Auvity, biskop av Mende, og Florent du Bois de La Villerabel, erkebiskop av Aix-en-Provence. Han innsendte leverte til slutt sin fratredelsesbrev i juli 1945.

Biskop Roger Beaussart døde den 29. februar 1952 i Paris. 

Hans begravelse ble holdt i Notre-Dame-katedralen i Paris. Han ble gravlagt den 5. mars på Père-Lachaise-kirkegården (82. divisjon).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Kardinal Jean Verdier (1864-1940) *1929
*Erkebiskop *Roger Beaussart* (1879-1952) *1935

## Referanser